BODOLAND रादाब बाक्सा 19 अक्टबर 2021: भारत भुटान सिमनानि दारांगा मेलानि ससिपुराव बावैसो सिगां खास्रि बिस्रियै बुथारग्रा सुबुंखौ खाबाय । तामुलपुर महकुमानि एस दि पि अ रुपज्यौति कलितानि दैदेननायाव कुमारिकाटा पुलिस बादानि बिफानारि निलभज्यौति नाथ आरो दारांगा मेला पुलिस बादानि पुलिस बिफानारि गपाल दलेनि हेफाजाबाव थांनाय हरनि समाव खालामनाय अपारेसननि समाव हमनो हायो बै खास्रि बिस्रि बुथारनाय जाथायनि गुबै दायनि गिरि जगबन्धु मण्डल (45) खौ । कुमारिकाटानि आंगारकाटानि हाजं बस्तिनिफ्राय हमनो मोनो गुबै दायनिगिरि जगबन्धु मण्डलखौ। बबेखानि जगबन्धु मण्डलनि खेंफोरथि बादियै पुलिसा हमो थैनाय गोसाइ बिस्वासनि बिसि हिमानि बिस्वासखौबो। मखथावनादि मोजां मोनलायनायनि जाहोनाव हिमानि आरो जगबन्धुआ गसाइ बिस्वासखौ बुथारनायनि सन्देह खालामनाय जादोंमोन। हमजानाय सानैखौबो बाक्सा जिल्लानि मुसलपुरनि बिजिरसालियाव हाजिर खालामनायनि उनाव जोबथेसालिसिम दैथायहरनाय जायो ।